Το **Post** είναι το δεύτερο στούντιο άλμπουμ της Ισλανδής μουσικού Μπιορκ. Κυκλοφόρησε στις 13 Ιουνίου 1995, από την One Little Indian στο Ηνωμένο Βασίλειο και από την Elektra στις Ηνωμένες Πολιτείες. Πατώντας στις βάσεις του προηγούμενου άλμπουμ της, *Debut*, ενσωμάτωσε νέους ηλεκτρονικούς ήχους και έντονες Art Pop επιρροές. Επίσης, περιλαμβάνει είδη όπως τριπ χοπ, industrial, IDM, techno, ambient και τζαζ. Θεματικός άξονας του *Post* είναι η νέα ζωή της Μπιορκ στο Λονδίνο. Τα τραγούδια γράφτηκαν αφού μετακόμισε στην Αγγλία και εκφράζουν την αστική κουλτούρα και την υπόγεια κουλτούρα των κλάμπ.

Για το άλμπουμ συνεργάστηκαν πολλοί διαφορετικοί παραγωγοί. Σε αντίθεση με το *Debut*, στο οποίο συνεργάστηκαν μόνο η Μπιορκ και ο Nellee Hooper, σε αυτό το άλμπουμ συμμετείχαν επίσης ο Graham Massey, ο Howie B και ο τριπ χοπ καλλιτέχνης Tricky. Η Μπιορκ είναι συμπαραγωγός σε κάθε τραγούδι του άλμπουμ.

Τίτλος και εξώφυλλο
-------------------

Η Μπιορκ διάλεξε τον τίτλο "Post" για δύο λόγους. Αρχικά επειδή τα τραγούδια γράφτηκαν μετά τη μετακόμισή της στην Αγγλία, ενώ τα τραγούδια του *Debut* γράφτηκαν όλα στην Ισλανδία  (στα ελληνικά "post" σημαίνει "μετά"). Σε συνέντευξη του 1996 η ίδια είπε πως σκόπευε από πάντα τα ονόματα των δύο πρώτων της άλμπουμ να είναι *Debut* και *Post*. Έτσι, δημιουργείται η αντίθεση πριν - μετά. Ο δεύτερος λόγος είναι ότι η Μπιορκ ένιωθε την επιθυμία να επικοινωνήσει με την οικογένεια και τους φίλους της στην Ισλανδία. Έτσι του έδωσε τη σημασία της αλληλογραφίας. Όπως δήλωσε στο περιοδικό Raw την ίδια χρονιά: «Πάντα απευθύνω τα τραγούδια μου νοητά στην Ισλανδία με μια επιστολή. Επειδή ήταν τόσο μεγάλο άλμα για εμένα να μετακομίσω μακριά από όλους τους συγγενείς μου, όλους τους φίλους μου, οτιδήποτε γνώριζα».

Το εξώφυλλο του άλμπουμ απεικονίζει τη Μπιορκ σε ένα δρόμο του Λονδίνου, με ωχρό δέρμα και μαύρα μαλλιά που έρχονται σε αντίθεση με τις ζωηρές Ιαπωνικές συνθέσεις πίσω της. Το τζάκετ της είναι εμπνευσμένο από τους φακέλους της Λονδρέζικης ταχυδρομικής εταιρείας Royal Mail, ως αναφορά στον τίτλο του άλμπουμ. Φτιάχτηκε από ταχυδρομικό είδος χαρτιού που ονομάζεται Tyvek, από τον Hussein Chalayan. Το Vice το ονόμασε μια από τις "απόλυτες στιγμές μόδας" της Μπιορκ. Η φωτογράφιση έγινε από το πρώην αγόρι της και Γάλλο σκηνοθέτη Stéphane Sednaoui. Στην αρχική φωτογράφιση, η Μπιορκ θα περιβάλλονταν από ασημένιες μπάλες, αλλά τελικά απορρίφθηκε για "κάτι πιο ροζ και poppy".

Σίνγκλ
------

Το πρώτο σίνγκλ "Army of Me" κυκλοφόρησε στις 21 Απριλίου, λίγο μετά την ολοκλήρωση της παραγωγής του άλμπουμ. Κυκλοφόρησε στο Ηνωμένο Βασίλειο σε δύο διαφορετικά CD, με το "Cover Me", την Ισλανδική εκδοχή του "You've Been Flirting Again", το "Sweet Intuition" και διάφορα remixes ως B-sides. Έκανε ντεμπούτο στη θέση 10 των Βρετανικών τσαρτ και έγινε το πρώτο της τραγούδι που μπήκε στο top 10. 

Παρά τις αντιρρήσεις της δισκογραφικής εταιρείας, το "Isobel" κυκλοφόρησε ως δεύτερο σίνγκλ στις 27 Ιουλίου 1995.  Τα δύο CD που κυκλοφόρησαν περιελάμβαναν ρεμίξ του τραγουδιού, μια διαφορετική εκδοχή του "Venus as a Boy" από το προηγούμενό της άλμπουμ, το "Hyperballad" και τα νέα τραγούδια "Charlene" και "Sweet Intuition" ως B-sides. Έκανε ντεμπούτο στη θέση 23 και παρέμεινε στο τοπ 75 για τρεις εβδομάδες.

Η επανεκτέλεση "It's Oh So Quiet" έγινε το τρίτο σίνγκλ στις 13 Νοεμβρίου 1995. Τα B-sides του στα δύο CD που κυκλοφόρησαν περιλαμβάνουν τα "You've Been Flirting Again", "Hyperballad", "Sweet Sweet Intuition" (μια επανεκδοχή του "Sweet Intuition") και το "My Spine", που συμπεριλήφθηκε ένα χρόνο αργότερα στο ρεμίξ άλμπουμ της *Telegram*. Το μουσικό του βίντεο έγινε από τα πιο προβεβλημένα κλιπ του MTV και το τραγούδι από τα πιο επιτυχημένα σίνγκλ της, μπαίνοντας σε υψηλές θέσεις στα βρετανικά, σκωτσέζικα, φινλανδικά και αυστραλιανά τσαρτ. Έφτασε ακόμη στη θέση 9 των "Bubbling Under Hot 100 Singles" του Billboard.

Το "Hyperballad" κυκλοφόρησε ως το τέταρτο σινγκλ το Φεβρουάριο του 1996. Αποτελούνταν κι αυτό από δύο CDs με ρεμίξ αυτού, του "Isobel" και του "Cover Me". Βασισμένο στην επιτυχία του "It's Oh So Quiet", έκανε ντεμπούτο στη θέση 8 του UK Singles Chart, κάνοντάς το το τρίτο και τελευταίο σινγκλ της στο τοπ 10 των Βρετανικών σινγκλς. Παρέμεινε στο τοπ 75 για ένα μήνα. Κάποιες περιοχές περιελάμβαναν ένα διπλό A-side σινγκλ με το τραγούδι "Enjoy".

Το "Possibly Maybe" έγινε το πέμπτο σινγκλ του *Post* στις 28 Οκτωβρίου 1996, μαζί με τις νέες ημερομηνίες της περιοδείας της Μπιορκ στη Νότια Αμερική και Νότια Αφρική. Ο Στέφαν Σενναούι σκηνοθέτησε το μουσικό βίντεο για το κομμάτι, το οποίο αφορά την αποτυχημένη σχέση του με τη Μπιορκ. Το "Possibly Maybe" κυκλοφόρησε σε αρκετούς 12" δίσκους βινυλίου και ήταν το πρώτο της σινγκλ με τρία CDs. Έκανε ντεμπούτο στη θέση 13 του UK Singles Chart, παραμένοντας για τρεις εβδομάδες στο τοπ 75. Τέλος, το "I Miss You" έγινε το έκτο και τελευταίο σινγκλ στις 24 Φεβρουαρίου 1997. Είναι ένα από τα λιγότερο επιτυχημένα σινγκλ της στο Ηνωμένο Βασίλειο, αλλά έφτασε στο #1 του αμερικάνικου *Billboard Hot Dance Club Play* τσαρτ.

Κυκλοφορία
----------

Το *Post* κυκλοφόρησε στις 13 Ιουνίου 1995 σε CD, 12" δίσκο βινυλίου και κασέτα. Λίγο αργότερα κυκλοφόρησε και σε digipak εκδοχή, η οποία περιελάμβανε και μια αφίσα με μια εικόνα από τη φωτογράφιση για το άλμπουμ. Στο Ηνωμένο Βασίλειο τη διανομή ανέλαβε η One Little Indian και στις Ηνωμένες Πολιτείες η Elektra Records. Το άλμπουμ στην Αυστραλία, την Ιαπωνία και την Ευρώπη κυκλοφόρησε από τις Polydor και Mother Records.

Ένα sample (δείγμα) ήχου τηλεφωνικής κλήσης που ακούγεται στο "Possibly Maybe" οδήγησε σε δίκη με αίτημα πίστωσής του ως συν-τραγουδοποιού. Αφού η δισκογραφική New Electronica του Rimbaud αρνήθηκε την αποζημίωση εκκαθάρισης δειγμάτων του Birkett ύψους £1.000, αυτός και η Μπιορκ αποφάσισαν να καταστρέψουν πάνω από 100.000 αντίτυπα του άλμπουμ και να "κάνουν μίξη, remastering και τύπωση μιας νέας εκδοχής". Ωστόσο, κατόπιν αιτήματος του Rimbaud, η New Electronica αργότερα επέτρεψε στη Μπιορκ να χρησιμοποιήσει το sample εντελώς δωρεάν, κάτι που σημαίνει ότι η One Little Indian δε θα χρειαζόταν να τυπώσει άλλη εκδοχή, μιας και τα καταστήματα δεν είχαν εξαντλήσει την αρχική του σειρά.

### Telegram

To Νοέμβριο του 1996, η Μπιορκ κυκλοφόρησε το ρεμίξ άλμπουμ *Telegram*, το οποίο περιείχε επανεκδοχές όλων των τραγουδιών του *Post* (πλήν των "The Modern Things" και "It's Oh So Quiet"), καθώς και το καινούργιο τραγούδι "My Spine", που ένα χρόνο νωρίτερα είχε κυκλοφορήσει ως B-side στο "It's Oh So Quiet". Η ίδια το χαρακτήρισε ως ένα εντελώς νέο άλμπουμ. Ο τίτλος του, *Telegram* (τηλεγράφημα), αποτελεί αναφορά στον τίτλο του άλμπουμ.

Λίστα τραγουδιών
----------------

Όλα τα τραγούδια γράφτηκαν από τη Μπιορκ. εκτός από τα σημειωμένα.

| No. | Τίτλος | Συγγραφείς | Παραγωγός | Διάρκεια |
| --- | --- | --- | --- | --- |
| 1. | "Army of Me" | Björk, Graham Massey | Björk, Massey, Nellee Hooper | 3:54 |
| 2. | "Hyperballad" | Björk | Björk, Hooper | 5:21 |
| 3. | "The Modern Things" | Björk, Massey | Björk, Massey, Hooper | 4:10 |
| 4. | "It's Oh So Quiet" | Bert Reisfeld, Hans Lang | Björk, Hooper | 3:38 |
| 5. | "Enjoy" | Björk, Tricky | Björk, Tricky | 3:57 |
| 6. | "You've Been Flirting Again" | Björk | Björk | 2:29 |
| 7. | "Isobel" | Björk, Marius de Vries, Nellee Hooper, Sjón | Björk, Hooper | 5:47 |
| 8. | "Possibly Maybe" | Björk | Björk, Hooper | 5:06 |
| 9. | "I Miss You" | Björk, Howie B | Björk, Howie B | 4:03 |
| 10. | "Cover Me" | Björk | Björk | 2:06 |
| 11. | "Headphones" | Björk, Tricky | Björk, Tricky | 5:40 |
| **Συνολική διάρκεια:** | **46:10** |

**Ιαπωνική εκδοχή**

| No. | Τίτλος | Συγγραφείς | Παραγωγός | Διάρκεια |
| --- | --- | --- | --- | --- |
| 12. | "I Go Humble" (Bonus Track) | Björk, Mark Bell | Björk, Bell | 4:44 |
| **Συνολική διάρκεια:** | **50:54** |

Παραπομπές
----------

1. ↑  «To Post στο σάιτ Rate Your Music».
2. 1 2 3 4  «Το mini site του Post». Αρχειοθετήθηκε από το πρωτότυπο στις 5 Μαΐου 2011. CS1 maint: Unfit url (link)
3. 1 2  «Αφιέρωμα στα 20 χρόνια από την κυκλοφορία του άλμπουμ».
4. 1 2 3  «Iconic Photographs of Bjork». *Christies.com*.
5. ↑  «Σχετικά με την ακυρωμένη επιλογή εξωφύλλου». Αρχειοθετήθηκε από το πρωτότυπο στις 26 Φεβρουαρίου 2005. CS1 maint: Unfit url (link)
6. ↑  «Τo Army of Me στο σάιτ Rate Your Music».
7. ↑  «Τα περιεχόμενα του Army Of Me».
8. 1 2  «Η Μπιορκ στα βρετανικά τσαρτ».
9. ↑  «Η κυκλοφορία του Isobel».
10. ↑  «Τα περιεχόμενα του Isobel».
11. 1 2 3  «Η κυκλοφορία του It's Oh So Quiet». Αρχειοθετήθηκε από το πρωτότυπο στις 21 Ιουνίου 2015.
12. ↑  Pytlik, Mark (2003). *Björk: Wow and Flutter*. ECW Press. σελ. (ηλεκτρονική εκδοχή). ISBN 1-55022-556-1.
13. ↑  Περισσότερες θέσεις στα τσαρτ και παραπομπές υπάρχουν στο λήμμα "It's Oh So Quiet".
14. ↑  «Η Μπιορκ στα τσαρτ του Billboard». Αρχειοθετήθηκε από το πρωτότυπο στις 5 Ιουλίου 2015.
15. ↑  «Hyperballad». Αρχειοθετήθηκε από το πρωτότυπο στις 21 Ιουνίου 2015.
16. 1 2 3  «Bjork - Full Official Chart History».
17. ↑  «Björk Releases "Possibly Maybe». Αρχειοθετήθηκε από το πρωτότυπο στις 17 Ιουνίου 2016.
18. ↑  «Possibly Maybe». Αρχειοθετήθηκε από το πρωτότυπο στις 23 Ιουνίου 2015.
19. ↑  Whiteburn, Joel (2004). *Hot Dance/Disco: 1974–2003*. Record Research. σελ. 35.
20. 1 2  «Όλες οι μορφές κυκλοφορίας του Post».
21. ↑  «Ενδεικτική Αυστραλιανή κυκλοφορία».
22. ↑  Pytlik, Mark (2003). *Björk: Wow and Flutter*. ECW Press. σελ. 95-97. ISBN 1-55022-556-1.
23. ↑  «Η κυκλοφορία του Telegram».

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μπιορκ |
| --- |
|  |
| 
Δισκογραφία |
|  |
| Στούντιο Άλμπουμ | 
* *Debut*
* *Post*
* *Homogenic*
* *Vespertine*
* *Medúlla*
* *Volta*
* *Biophilia*
* *Vulnicura*
* *Utopia*
* *Fossora*
 |
|  |
| Σινγκλ | 
* "Human Behaviour"
* "Venus as a Boy"
* "Play Dead"
* "Big Time Sensuality"
* "Violently Happy"
* "Army of Me"
* "Isobel"
* "It's Oh So Quiet"
* "Hyperballad"
* "Possibly Maybe"
* "I Miss You"
* "Jóga"
* "Bachelorette"
* "Hunter"
* "Alarm Call"
* "All Is Full of Love"
* "Hidden Place"
* "Pagan Poetry"
* "Cocoon"
* "It's in Our Hands"
* "Who Is It"
* "Triumph of a Heart"
* "Earth Intruders"
* "Innocence"
* "Declare Independence"
* "Wanderlust"
* "The Dull Flame of Desire"
* "Náttúra"
* "The Comet Song"
* "Crystalline"
* "Cosmogony"
* "Virus"
* "Moon"
* "The Gate"
* "Blissing Me"
* "Arisen My Senses"
* "Atopos"
* "Ovule"
 |
|  |
| Προωθητικά Σίνγκλ | 
* "I've Seen It All"
* "Oceania"
* "Where Is the Line"
* "Stonemilker"
* "Lionsong"
 |
|  |
| Άλμπουμ συνεργασίες | 
* "Gling-Gló"
* "Mount Wittenberg Orca"
 |
|  |
| Σάουντρακ άλμπουμ | 
* *Selmasongs*
* *Drawing Restraint 9*
 |
|  |
| Live άλμπουμ | 
* *Debut Live*
* *Post Live*
* *Homogenic Live*
* *Vespertine Live*
* *Voltaïc*
* *Björk: Biophilia Live*
* *Vulnicura Live*
 |
|  |
| Συλλογές | 
* *Greatest Hits*
* *Family Tree*
* *Live Box*
* *Surrounded*
* *Voltaïc*
 |
|  |
| Περιοδείες | 
* Debut Tour
* Post Tour
* Homogenic Tour
* Vespertine World Tour
* Greatest Hits Tour
* Volta Tour
* Biophilia Tour
* Vulnicura Tour
* Utopia Tour
* Cornucopia
* Björk Orkestral
 |

 |

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Post (Björk album)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |